**รายงาน**

**ผลการดำเนินงานตามแผนบูรณาการ ของ ป.ป.ช. (ปีงบประมาณ พ.ศ. 2561)**

**โครงการยกระดับพัฒนาการประเมินคุณธรรมและความโปร่งใสในการดำเนินงานของหน่วยงานภาครัฐ**

**กรมสนับสนุนบริการสุขภาพ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**รายงานความก้าวหน้าประจำเดือน** **เดือนพฤศจิกายน 2560 – เดือนมกราคม 2561**

**ความก้าวหน้าผลการดำเนินงาน**

กรมสนับสนุนบริการสุขภาพ โดยกลุ่มงานคุ้มครองจริยธรรม ได้ดำเนินการเพื่อให้ผลผลิตบรรลุ ดังนี้

1. ทบทวนและแต่งตั้งคณะทำงานจัดทำและขับเคลื่อนแผนปฏิบัติการส่งเสริมคุณธรรมกรมสนับสนุนบริการสุขภาพ จำนวน 23 คน ประกอบด้วย อธิบดี/รองอธิบดีกรมสนับสนุนบริการสุขภาพเป็นที่ปรึกษา รองอธิบดีกรมสนับสนุนบริการสุขภาพที่กำกับดูแลกลุ่มงานคุ้มครองจริยธรรม (นายประภาส จิตตาศิรินุวัตร) เป็นประธานคณะทำงาน และผู้แทนของหน่วยงานในสังกัดส่วนกลางและส่วนผู้มีภาค โดยมีอำนาจหน้าที่ศึกษา วิเคราะห์รูปแบบการส่งเสริมคุณธรรมภายในองค์กร จัดทำแผนและรายงานผลการดำเนินงานตามแผนปฏิบัติการส่งเสริมคุณธรรมกรมสนับสนุนบริการสุขภาพ
2. รายงานค่าคะแนนการประเมิน ITA ปีงบประมาณ พ.ศ. 2560 นำเสนอผู้บริหารในการประชุมกรมสนับสนุนบริการสุขภาพเมื่อวันที่ 10 ตุลาคม 2560 และสื่อสารไปทั้งองค์กรจำนวน 2 ช่องทาง ได้แก่ เวปไซต์กลุ่มงานคุ้มครองจริยธรรม และที่ประชุมการจัดทำตัวชี้วัดของกรมสนับสนุนบริการสุขภาพ
3. วิเคราะห์และจัดทำตัวชี้วัดและค่าเป้าหมาย ตามกรอบการประเมิน ITA ปีงบประมาณ พ.ศ. 2561 เพื่อนำสู่การเจรจาต่อรองตัวชี้วัดกับผู้บริหารของกรมสนับสนุนบริการสุขภาพ ที่คาดว่าจะสนองตอบตัวชี้วัดในยุทธศาสตร์กรมสนับสนุนบริการสุขภาพ ยุทธศาสตร์ที่ 4 พัฒนาระบบบริหารจัดการองค์กรอย่างมีประสิทธิภาพ กลยุทธ์ที่ 5 ส่งเสริมคุณธรรม จริยธรรมและป้องกันการทุจริต และเอกสารงบประมาณ พ.ศ. 2561 ของสำนักงบประมาณ
4. ประชุมเพื่อพิจารณากรอบการปรับปรุงการประเมินคุณธรรมและความโปร่งใสการดำเนินงาน (ITA) ประจำปีงบประมาณ พ.ศ. 2561 เมื่อวันที่ 31 ตุลาคม 2560 ณ ห้องประชุม 2 ชั้น 9 ตึกกรมสนับสนุนบริการสุขภาพ เพื่อวิเคราะห์จุดบกพร่อง และแนวทางการดำเนินการในดัชนีการประเมินผล ITA ปี พ.ศ. 2561 โดยมีรองอธิบดีกรมสนับสนุนบริการสุขภาพ (นายประภาส จิตตาศิรินุวัตร) เป็นประธานการประชุม และกำหนดหน่วยงานรับผิดชอบในการดำเนินการปรับปรุงกระบวนการหรือดัชนีที่บกพร่อง มีค่าคะแนนการประเมินที่ต่ำ
5. ทบทวนและจัดทำประกาศการแสดงเจตจำนงสุจริต เสริมสร้างคุณธรรม และความโปร่งใสในการบริหารงาน ให้สอดคล้องกับเกณฑ์การประเมินคุณธรรมและความโปร่งใสในการดำเนินงานของหน่วยงานภาครัฐ   
   (ITA) ประจำปีงบประมาณ พ.ศ. 2561 ประกอบด้วย 6 ด้าน ดังนี้ (1) ด้านความโปร่งใส (2) ด้านความพร้อมรับผิด (3) ด้านความปลอดจากการทุจริต (4) ด้านวัฒนธรรมในองค์กร (5) ด้านคุณธรรมการทำงานในหน่วยงาน และ (6) ด้านการสื่อสารภายในหน่วยงาน (ลงวันที่ 15 พฤศจิกายน พ.ศ. 2560) และสื่อสารทั่วองค์กร จำนวน 2 ช่องทาง ได้แก่ หนังสือแจ้งเวียน และเวปไซต์กลุ่มงานคุ้มครองจริยธรรม
6. จัดทำรายละเอียดโครงการด้านการส่งเสริมคุณธรรม จริยธรรม และการป้องกันการทุจริต ให้เชื่อมโยงและสอดคล้องกับยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 - 2564) ของสำนักงาน ป.ป.ช. การดำเนินการตามประมวลจริยธรรมข้าราชการพลเรือน ของสำนักงาน ก.พ. แผนแม่บทส่งเสริมคุณธรรมกระทรวงสาธารณสุข ปีงบประมาณ พ.ศ.2561
7. อบรมให้ความรู้ด้านการส่งเสริมคุณธรรม จริยธรรม และการป้องกันการทุจริต ตามโครงการยกระดับพัฒนาการประเมินคุณธรรมจริยธรรมและความโปร่งใสในการดำเนินงานของหน่วยงานภาครัฐ กรมสนับสนุนบริการสุขภาพ และโครงการเสริมสร้างความเข้มแข็งด้านคุณธรรมจริยธรรมภายในองค์กร วันที่ 22-24 เดือนพฤศจิกายน พ.ศ. 2560 ณ วู้ดแลนด์เมืองไม้ อ.นครชัยศรี จ.นครปฐม โดยบุคลากรกลุ่มเป้าหมายได้รับการส่งเสริมส่งเสริมคุณธรรม จริยธรรม และการป้องกันการทุจริต จำนวน 64 คน จากเป้าหมาย จำนวน 80 คน คิดเป็นร้อยละผู้เข้าร่วมเท่ากับร้อยละ 80
8. อบรมให้ความรู้ด้านการจัดการผลประโยชน์ทับซ้อน ตามโครงการยกระดับพัฒนาการประเมินคุณธรรมจริยธรรมและความโปร่งใสในการดำเนินงานของหน่วยงานภาครัฐ กรมสนับสนุนบริการสุขภาพ ดำเนินการครั้งที่ 1 เมื่อวันที่ 26 ธันวาคม 2560 ณ ห้องประชุม 1 ชั้น 9 กรมสนับสนุนบริการสุขภาพ โดยผู้บริหารเข้าร่วมอบรมโครงการฝึกอบรมนักบริหารด้านการสนับสนุนบริการสุขภาพยุคใหม่ กรมสนับสนุนบริการสุขภาพ ปี 2561 จำนวน 60 คน จากเป้าหมาย 66 คน คิดเป็นร้อยละ 90.10
9. ดำเนินการเสริมสร้างความโปร่งใสในการดำเนินงานของหน่วยงาน เป็นไปอย่างต่อเนื่องและมีประสิทธิภาพ กลุ่มงานคุ้มครองจริยธรรมได้ปรับแผนการดำเนินงาน ดังนี้

9.1 จัดสรรงบประมาณในการพัฒนาหน่วยงานคุณธรรม รวมงบประมาณสนับสนุน 370,000 บาท (สามแสนเจ็ดหมื่นบาทถ้วน) จำนวน 33 หน่วยงาน และจัดทำแนวทางการเสริมสร้างหน่วยงานคุณธรรม

9.2 จัดทำตัวชี้วัดระดับความสำเร็จของการเสริมสร้างความโปร่งใสในการดำเนินงานของหน่วยงาน และกำหนดให้มีการรายงานผลการดำเนินงานทุกวันที่ 25 ทุกเดือน โดยกำหนดให้เริ่มรายงาน 25 กุมภาพันธ์ 2561 เป็นต้นไป

10. แจ้งบุคลากรในสังกัดรวมพลังเป็นเครือข่ายในงาน “วันต่อต้านคอร์รัปชั่นสากล (ประเทศไทย)” จัดโดยสำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. ณ ศูนย์การประชุมอิมเเพคฟอรั่มเมืองทองธานี เมื่อวันที่ 9 ธันวาคม 2560 เพื่อกระตุ้นจิตสำนึกไม่ยอมรับและไม่ทนต่อการทุจริตในทุกที่ รวมทั้งตระหนักในผลเสียร้ายแรงที่จะเกิดขึ้นจากการทุจริตในทุกรูปแบบ พร้อมทั้งส่งเสริมและปลูกฝังค่านิยม ทัศนคติ และจิตสำนึกที่ดีให้แก่กัน จำนวน 20

11. จัดทำคู่มือป้องกันการละเว้นการปฏิบัติหน้าที่ในภารกิจหลักและภารกิจสนับสนุน กรมสนับสนุนบริการสุขภาพ คู่มือผลประโยชน์ทับซ้อน เพื่อเป็นแนวทางปฏิบัติให้แก่เจ้าหน้าที่กรมสนับสนุนบริการสุขภาพถือปฏิบัติ และสมุดพกความดีเพื่อให้เจ้าหน้าในสังกัด กรมสนับนุนบริการสุขภาพ ได้จดบันทึกความดีที่ได้กระทำเพื่อเป็นเกียรติประวัติและส่งเสริมให้กระทำความดี

12. ส่งบุคลากรกรมสนับสนุนบริการสุขภาพ ในตำแหน่งเกี่ยวกับการผู้ประกอบวิชาชีพ “วิศวกร” เข้าร่วมรับฟังความเห็นต่อ(ร่าง)คู่มือข้อเสนอแนะเพื่อป้องกันการขัดกันระหว่างประโยชน์ส่วนบุคคล กับประโยชน์ส่วนรวมสำหรับเจ้าหน้าที่ของรัฐซึ่งเป็นผู้ประกอบวิชาชีพ “วิศวกร” วันอังคารที่ 23 มกราคม 2561 ณ ห้องประชุมนนทบุรี 1 สำนักงาน ป.ป.ช. (ถนนนนทบุรี) ต.ท่าทราย อ.เมืองนนทบุรี จ.นนทบุรี เพื่อประโยชน์แก่เจ้าหน้าที่ของรัฐในสายวิชาชีพ “วิศวกร” ได้รับทราบทิศทางการดำเนินการป้องกันการทุจริตของเจ้าหน้าที่ภาครัฐ โดยคาดหวังก่อให้เกิดจิตสำนึกและพัฒนาพฤติกรรมในการปฏิบัติหน้าที่ โดยยึดประโยชน์ส่วนรวมของรัฐและประชาชนเป็นสำคัญ สุจริตและเที่ยงธรรม ไม่กระทำการที่จะก่อให้เกิดความไม่เชื่อถือหรือความไม่วางใจ และไม่กระทำการอันมีลักษณะเป็นการขัดกันระหว่างประโยชน์ส่วนบุคคล กับ ประโยชน์ส่วนรวม ตลอดจนรวมถึงห้ามคู่สมรสหรือบุตรของเจ้าข้าของรัฐด้วย

13.ประชุมคณะจัดทำและขับเคลื่อนแผนปฏิบัติการส่งเสริมคุณธรรมกรมสนับสนุนบริการสุขภาพให้เพื่อกำหนดแนวทางการดำเนินงานในระยะ 4 ปี ในวันที่ 24 มกราคม 2561 ณ ห้องประชุม 2 ชั้น 9 ตึกกรมสนับสนุนบริการสุขภาพ โดยมีรองอธิบดีกรมสนับสนุนบริการสุขภาพ (นายประภาส จิตตาศิรินุวัตร) เป็นประธานการประชุม

................................................................ ผู้รายงาน

...........................................วัน/เดือน/ปี ที่รายงาน